
SØGER  LÆRDOM  VED  LÆSNING  OG  VED  TRO 


NUMMER    D 


1.  MARTS  1925 


74.   AARGANG 


EVANGELIETS  ÆLDE. 

(Fortsat   fra  Side  62.) 

Med  større  Tydelighed  end  disse  Pauli  Udtalelser,  plukkede 
ud  af  hans  Breve  lig  spredte  Lysstraaler  fra  el  Prisme,  er 
Evangeliets  Ælde,  saavidt  det  angaar  gamle  Israel,  fremsat  i 
en  Aabenbaring  fra  Gud  til  Profeten  Joseph  Smith.  Og  ikke 
alene  er  Evangeliets  Alder  fremsat,  men  ogsaa  en  tydelig 
Fremstilling  af  Aarsagerne  til,  at  de  kedelige  Buds  Lov  blev 
»fojet  til«  Evangeliet,  der  først  blev  forkyndt  i  gamle  Israel, 
og  hvorledes  denne  Lov  i  Evangeliets  Sted  skulde  være  en 
Tugtemester  til  Kristne.  Og  paa  Grundlag  af  de  Oplysninger, 
der  gives  i  denne  Aabenbaring,  er  Tiden  mellem  den  mosæiske 
Uddeling  og  Johannes  Døberens  Komme  for  at  berede  Vejen 
for  Kristus  forbundet  paa  en  saa  fornuftmæssig  Maade,  at 
Sandheden  deraf  ikke  med  Rimelighed  kan  drages  i  Tvivl. 
Under  Omtalen  af  det  melchizedekske  Præstedomme  og  dets 
Fuldmagt  til  at  forrette  Evangeliets  Ordinancer,  og  hvorledes 
det  ophørte  som  en  Organisation  i  Israel,  siger  ovennævnte 
Aabenbaring: 

»Og  dette  Præstedømme  forretter  Evangeliets  Tjeneste  og  holder 
Nøgler  til  Rigets  Hemmeligheder,  ja  Nøglen  til  Guds  Kundskab. 
Derfor  aabenbares  Gudfrygtigheds  Kraft  i  sammes  Anordninger,  og 
uden  samme  Anordninger  og  Præstedømmets  Myndighed  bliver 
Gudfrygtigheds  Kraft  ikke  aabenbaret  for  Menneskene  i  Kødet;  thi 
uden  dette  kan  intet  Menneske  se  Guds,  Faderens,  Ansigt  og  leve. 
Men  Moses  lærte  Israels  Børn  dette  tydeligt  i  Ørkenen  og  søgte  med 
Flid  at  helliggøre  sit  Folk,  at  de  maatte  skue  Guds  Ansigt;  men  de 
forhærdede  deres  Hjerter  og  kunde  ikke  taale  hans  Nærværelse, 
derfor  svor  Herren  i  sin  Vrede  (thi  hans  Vrede  var  optændt  imod 
dem),  at  de  ikke,  medens  de  var  i  Ørkenen,  skulde  indgaa  til  hans 
Hvile,  hvilken  Hvile  er  hans  Herligheds  Fylde.  Derfor  tog  han 
Moses  ud  af  deres  Midte,  og  ligeledes  det  hellige  Præstedømme;  og 
det  mindre  Præstedomme  vedblev,  hvilket  Præstedomme  har  Nøg- 
len til  Engles  Betjening  og  det  forberedende  Evangelium,  hvilket 
Evangelium  er  Evangeliet  til  Omvendelse  og  Daab  og  Syndsforla- 
delse, og  Loven  om  kødelige  Bud,  hvilket  Herren  i  sin  Vrede  lod 
vedblive  med  Arons  Hus  blandt  Israels  Børn,  indtil  Johannes  hvem 
Gud  oprejste  fuld  af  den  Helligaand  fra  sin  Moders  Liv;  thi  han 
.  blev  døbt,  medens  han  endnu  var  i  sin  Barndom,  og  blev  ordineret 
af  en  Guds  Engel,  da  han  var  otte  Dage  gammel,  til  denne  Magt, 
til  at  omstyrte  Jødernes  Rige  og  gøre  Herrens  Veje  ret  for  hans  Folks 
Aasyn  for  at  berede  dem  til  Herrens  Tilkommelse,  i  hvis  Haand  al 
Magt  er  given.«  (Pag.  Bog  84:  19—28.) 

Som  for  bemærket  slaar  dette  Citat  Bro  over  Tidsrummet 
mellem  Moses  og  Johannes  Døberen  og  giver  en  tydeligere 
Forklaring  end  af  Paulus  og  andre  om  Aarsagen  hvorfor  og 
paa  hvad  Maade,  Loven  blev  føjet  til  Evangeliet,  og  hvilken 
Grad  af  Præstedømmet  forblev  hos  Israel  indtil  Johannes' 
Komme;  hvad  dennes  Mission  bestod  i,  og  paa  hvad  Maade 
han  blev  bemyndiget  til  at  udfore  den. 

Om  Kristendommen  har  haft  sin  Oprindelse  i  de  hedenske 
Nationers  Mytologier,  eller  om  disse  sidste  modtog  deres  med 
evangeliske  Lærdomme  beslægtede  Idéer  fra  en  meget  tidlig 
Aabenbarelse  af  Evangeliet,  som  for  Eksempel  i  Patriarkernes 
Tidsalder,  er  et  Spørgsmaal,  der  har  været  meget  diskuteret. 
Dr.  John  W.  Draper  siger  ved  Slutningen  af  en  meget  om- 
fangsrig Oversigt  over  græske  og  orientalske  Filosoffers  Re- 
sultater: »Paa  dette  Punkt  kan  vi  derfor  gaa  ud  fra  Rigtig- 
heden af  den  Slutning,  som  var  almindelig  hos  græske,  alex- 

andrinske  og  romersk  Filosoffer  efter  den  kristne  Tidsalder, 
at  de  græske  og  orientalske  Filosofier  fra  Grunden  af  var  ens, 
ikke  alene  med  Hensyn  til  de  Opgaver,  de  søgte  at  løse,  men 
ogsaa  i  de  opnaaede  Resultater.  Som  vi  har  sagt,  forte  denne 
Slutning  til  en  Formodning  om,  at  baade  Filosofi  og  Kristen- 
dom en  Gang  i  en  fjern  Fortid  maa  have  høstet  fra  en  fælles 
Aabenbaring,  der  senere  er  bleven  tabt  af  Syne  og  forurenet 
ved  Menneskers  Skrøbeligheder  og  Synd.« 

Senere  bemærker  han:  »Saa  fuldkommen  er  i  Virkeligheden 
Ligheden  mellem  den  intellektuelle  Udvikling  i  Asien  og  Eu- 
ropa, at  det  er  vanskeligt  at  henvise  til  et  eller  andet  Punkt 
i  den  ene  Verdensdels  Filosofi,  som  ikke  ogsaa  kan  paavises  i 
den  anden.  Det  er  derfor  ikke  uden  Grund,  at  de  alexandrinske 
Filosoffer,  som  var  grundigt  bekendte  med  begge  Systemers 
Enkeltheder,  kom  til  den  Slutning,  at  en  saa  forbavsende  Lig- 
hed kun  kunde  forklares  ud  fra  den  Forudsætning,  at  der 
havde  været  en  Aabenbaring  langt  tilbage  i  Tiden,  af  hvilken 
Sporene  var  naaet  ned  til  deres  Tid.« 

Forfatteren  af  dette  filosofiske  Værk,  Dr.  Draper,  samtykker 
dog  ikke  i  denne  Slutning,  men  fremsætter  følgende  som  en 
Forklaring:  »I  dette  var  de  imidlertid  fejltagne;  den  rigtige 
Forklaring  hviler  paa  den  Kendsgerning,  at  Udviklingen  af 
Menneskets  Tanke-  og  Følelsesliv  og  de  endelige  Resultater, 
han  kommer  til  ved  at  undersøge  de  samme  Opgaver,  er  de 
samme  i  alle  Lande.«  Dette  er  en  yderst  vag  og  utilfreds- 
stillende Slutning,  der  ikke  støtter  sig  til  de  virkelige  Forhold 
i  Tænkningens  Historie.  Mere  rimelig  er  den  Slutning,  frem- 
sat af  afdøde  Præsident  John  Taylor,  der  efter  en  nogenlunde 
udførlig  Oversigt  over  forskellige  Racers  Traditioner  og  My- 
tologier, hvori  vigtige  kristne  Tanker  og  Lærdomme  genspej- 
les, har  følgende  at  sige  derom: 

»Den  Kendsgerning  er  tydelig  paavist,  at  Kristendommens  Til- 
værelse og  Metoder  ikke  har  sin  Oprindelse  fra  de  hedenske  Myto- 
logiers Idéer  og  Ceremonier  eller  fra  forskellige  falske  Lærdomme, 
der  indsneg  sig  under  Frafaldet;  men  derimod,  at  selve  disse  Sy- 
stemer stammer  fra  det  sande  Præstedømme  oe  indeholder  Pester 

af  dets  Lærdomme  fra  de  tidligste  Tider  til  Jesu  Kristi  Komme;  at 
disse  hellige  Principper  blev  givne  til  Adam  og  af  ham  til  hans 
Efterkommere;  at  Noa,  Abraham  og  de  forskellige  Profeter  alle  har 
baaret  Vidnesbyrd  om  denne  store  og  vigtige  Begivenhed,  hvoraf 
hele  Verdens  Lykke  og  Velsignelse  er  afhængig  vedrorende  baade 
Tid  og  Evighed.  Evangeliet  er  et  System,  der  —  stort,  mægtigt  og 
altomfattende  —  begynder  i  Evigheden,  rækker  ned  gennem  Ti- 
derne og  videre  ind  i  Evigheden.« 

Denne  her  fremsatte  Opfattelse  af  Evangeliets  Ælde  beteg- 
ner Forskellen  mellem  de  Sidste-Dages  Helliges  Synsmaade 
og  den  sekteriske  Kristendom  vedrørende  Jesu  Kristi  Evan- 
gelium. Denne  Kirke  betragter  Evangeliet  som  Haabet  »om 
evigt  Liv,  hvilket  Gud,  som  ikke  lyver,  har  forjættet  fra  evige 
Tider«.  Jesus  er  »Lammet,  det  slagtedes,  fra  Verdens  Grund- 
læggelse«. Guds  Born  raabte  af  Glæde,  da  »Jordens  Grundvold 
blev  lagt«,  ved  Udsigten  til  det  evige  Liv  lovet  dem  gennem 
Jesu  Kristi  Evangelium.  Det  er  altsaa  ældre  end  Jorden  selv; 
ældre  end  Stjernerne,  eftersom  det  er  Udtrykket  for  Guds 
Kærlighed,  ogsaa  for  Kristi  Kærlighed  til  Menneskene,  og  be- 
svares gennem  Menneskenes  Kærlighed  til  Gud,  til  Kristus  og 
til  deres  Medmennesker.  Gor  ikke  det  samme  Evangelium  sig 
gældende  i  alle  Verdener  og  Verdenssystemer?  Vedligeholdes 
ikke  de  evige  Love  ved  deres  stadige  og  evige  Hævdelse,  ved 
hvad  nogle  kalder  Retfærdighedens  Bevarelse?  Vil  Overtræ- 
delse af  Lov  ikke  bringe  Lidelser  over  Fornuftvæsener  i  alle 
Verdener?  Kan  ikke  overalt,  ligesom  i  denne  Verden,  den  ene 
lide  for  den  anden,  fordi  et  usynligt  Baand  forener  dem  i  et 
stort  Broderskab  af  Fornuftvæsener  og  understreger  den  Sand- 
hed, at  intet  Menneske  lever  for  sig  selv  alene?  Dersom  det 
antydede  Svar  paa  disse  Sporgsmaal  er  sandt,  vil  der  saa  ikke 
i  en  eller  anden  Form  være  et  Udtryk  for  den  Kristi  Kærlig- 
hed, der  vil  ofre  sig  for  andres  Frigorelse,  at  Barmhjertig- 
hedens Element  kan  blive  bragt  ind  i  Guds  Husholdning  i 
alle  disse  Verdener,  ligesom  den  ved  et  saadant  Offer  blev 
bragt  ind  i  denne  vor  Verdens  moralske  Forhold?  Og  vil  der 
ikke  paa  Grundlag  af  en  saadan  Tingenes  Orden  overalt  gore 

sig  de   samme   Forhold   gældende,  som  mellem   Forløser  og 
Forløste;  Lærer  og  Elever;  Tilgiver  og  Angrende? 

Til  alt  dette  lyder  Svaret  utvivlsomt  bekræftende.  Og  naar 
disse  Tanker  føres  til  deres  logiske  Slutning,  er  der  en  Gud- 
dommelighed, hvortil  alle  Fornuftvæsener,  der  er  Guds  Son- 
ner,  vil  hæve  sig,  og  hvori  de  vil  leve;  thi  der  er  en  Retfærdig- 
hed, en  Barmhjertighed,  en  Kærlighed  og  en  Frelsens  Plan, 
der  frelser  alle  Verdener  —  et  Evangelium,  og  det  er  fra  Evig- 
hed af.  Jeg  siger  intet  om  de  Former,  gennem  hvilke  dette 
Evangelium  muligvis  vil  blive  tilkendegivet  i  andre  Verdener. 
Jeg  kender  kun  de  Former,  under  hvilke  det  er  fremsat  i 
denne  Verden,  og  det  kun  igennem  de  Aabenbaringer,  som 
Gud  har  givet  i  de  forskellige  Uddelinger,  der  har  været  skæn- 
ket Verden,  og  det  er  nok.  Men  jeg  er  sikker  paa,  at  naar  alt 
kommer  til  alt,  vil  Evangeliets  underliggende  Principper,  der 
er  beskikket  til  at  frelse  vor  Verden,  være  de  samme  i  alle 
andre  Verdener;  thi  selve  Evangeliets  Natur,  afført  dets  lokale 
Dragt,  er  vedvarende  og  universal,  og  følgelig  er  det  ikke  alene 
af  stor  Ælde,  men  er  evigt;  det  er  det  »evige  Evangelium«. 


VEJEN  TIL  EVIGT  LIV  OG  GLÆDE. 

(At  R.  B.  Summerhays  i  »Liahona«.) 

»Adam  faldt,  for  at  Menneskene  maatte  blive  til;  og  Men- 
neskene er  til,  for  at  de  kunne  nyde  Glæde.«  Mormons  Bog. 

Glæde  kan  siges  at  være  Resultatet  af  Harmonien  mellem  et 
Menneske  selv  og  hans  Omgivelser  af  en  saadan  Beskaffen- 
hed, at  den  sætter  ham  i  Stand  til  paa  den  bedst  mulige  Maade 
at  gøre  Brug  af  sine  legemlige  og  aandelige  Evner  og  Kræfter. 
Naar  fysisk  Energi  ophører,  indtræder  Doden.  Virksomhed  er 
en  Livsbetingelse.  Sjælens  dybere  Følelser  udvikles  gennem 
Arbejde,  thi  Livet  har  tilbagevirkende  Kraft.  »Vi  faar  kun, 
hvad  vi  giver«,  og  det  givne  maa  være  af  en  saadan  Beskaf- 

fenhed,  at  det  hjælper  til  at  opbygge  den  Person,  der  mod- 
tager. 

Dersom  Mennesket  havde  et  blot  ringe  Kendskab  til  al- 
mindelig Lov,  da  vilde  den  Livsførelse,  der  er  nødvendig  for 
Opnaaelsen  af  den  højeste  Udvikling,  blive  tilfulde  forstaaet. 
Men  i  denne  jordiske  Tilværelse  er  vor  Dømmekraft  ufuld- 
kommen og  vor  Erindring  om  Forudtilværelsen  taget  bort  fra 
os,  saa  vi  kun  har  den  Smule  Kundskab,  som  vi  kan  erhverve 
os  i  denne  Verden.  Denne  Kundskab  er  saa  usammenhæn- 
gende og  saa  uendelig  lille  i  Sammenligning  med  Livets  store 
Kendsgerning,  at  man  ofte  besjæles  af  den  Følelse,  at  der 
trænges  til  Lys  og  Vejledning  fra  en  højere  Kilde. 

Den  ophøjede  Glæde,  »der  gaar  over  al  Forstand«,  kan 
komme  ved  i  det  smaa  at  give  det  samme  til  Verden,  som 
Kristus  gav  i  det  store,  og  hvad  dette  er,  tilkendegives  for  Sjæ- 
len af  den  Helligaand  gennem  Udforeisen  af  Jesu  Kristi  Evan- 
geliums Lærdomme,  som  de  er  blevne  aabenbarede  til  Jorden 
i  denne  Tid  og  Slægt  gennem  Profeten  Joseph  Smith. 

Mennesker  kan  drage  hid  og  did  paa  Jorden  for  at  lære 
Guds  Vilje  at  kende,  men  de  kan  ikke  finde  den,  for  den  Hel- 
ligaand kommer  over  dem  og  aabenbarer  Livets  guddomme- 
lige Plan,  Forløserens  Evangelium.  Det  er  ifølge  denne  funda- 
mentale Lov,  at  Mennesker  i  Tro  maa  leve  efter  Jesu  Kristi 
Evangelium,  almindelig  kaldet  »Mormonisme«,  og  føle  i  deres 
Hjerter,  at  det  er  Umagen  værd  at  rette  sig  efter  Pauli  For- 
maning om  at  prøve  alle  Ting  og  holde  fast  ved  det,  som  er 
godt. 

Det  er  Guds  Gerning  og  Herlighed  at  tilvejebringe  »Udøde- 
lighed og  evigt  Liv  for  Mennesket«,  hvilket  kun  er  en  anden 
Maade  at  udtrykke  den  Kendsgerning  paa,  at  Gud  er  vor  Fa- 
der, thi  han  er  beskæftiget  med  det  hojst  vigtige  Arbejde  at 
gøre  sine  Børn  rede  til  at  komme  tilbage  til  sig,  og  for  at  gøre 
dette  har  han  aabenbaret  Livets  Orden  til  Verden  og  kaldet 
den  sit  Evangelium. 

Dette  betyder  ikke,  at  den  aandelige  Side  af  Evangeliet  er 

hele  Indholdet  af  aabenbaret  Sandhed,  thi  alle  Jordelivets 
Tilkendegivelser  og  Omskiftelser  tilhører  hans  Lov  og  hans 
Evangelium  og  er  nødvendige  for  Menneskeslægtens  Uddan- 
nelse og  Forberedelse  til  Guds  celestiale  Rige. 

Mennesket  befinder  sig  midt  i  disse  vidunderlige  Ting,  er 
meddelagtig  i  dette  herlige  Værk,  og  det  er  hans  Bestemmelse 
og  Maal  at  erhverve  sig  al  den  Kundskab  og  Magt,  der  vil  gøre 
det  muligt  for  ham  at  blive  lig  vor  Fader.  Men  foruden  at  Gud 
bestræber  sig  paa  at  opdrage  og  uddanne  sine  Børn,  har  han 
givet  os  Lejlighed  til  at  hjælpe  ham  i  dette  store  Arbejde  ved 
at  hjælpe  hverandre  at  naa  dette  herlige  Maal,  og  det  er  i 
denne  Gerning,  at  Mennesker  finder  den  største  Tilfredsstil- 
lelse og  Glæde. 

At  forstaa  Evangeliets  Lærdomme,  at  efterleve  dem  saa  fuldt 
og  helt,  som  hans  Kræfter  vil  tillade  og  da  at  fremsætte  dem 
tydeligt  og  uden  Omsvøb  for  sine  Medmennesker,  at  de  ogsaa 
maa  kunne  modtage  den  himmelske  Gave,  er  den  største  Ting 
i  Verden,  thi  det  omfatter  Menneskets  Tjenestegerning  over- 
for Mennesket,  baade  i  hans  Familieliv  og  Samfundsforbin- 
delser,  og  ved  at  gøre  Menneskene  større  og  bedre  gennem  sit 
Eksempel. 

Ingen  kan  meddele  en  anden  en  fuld  Forstaaelse  af  den  Til- 
fredshed, Glæde  og  ubeskrivelige  Fred,  der  er  Belønningen  til 
den,  der  handler  saaledes,  thi  det  er  en  af  Evangeliets  Velsig- 
nelser for  Efterlevelsen  af  samme.  Men  Herren  har  i  sin 
uendelige  Visdom  gjort  det  muligt  for  enhver  af  hans  Born 
at  modtage  et  rodfæstet  Vidnesbyrd  om  Evangeliet  og  at  vide, 
at  disse  Sandheder  er  komne  fra  vor  himmelske  Fader,  at  de 
har  Kraft  til  at  tilvejebringe  Udødelighed  og  evigt  Liv  for 
Mennesket.  Dette  Vidnesbyrd  kommer  gennem  den  Hellig- 
aands  Gave  og  Kraft,  og  enhver,  der  kommer  til  Faderen  i 
Tro  og  paatager  sig  Jesu  Kristi  Navn  i  Daaben,  skal  modtage 
denne  vidunderlige  Gave,  den  Helligaand,  og  dersom  han  er 
tro  i  alle  Ting  og  vil  anvende  sin  Energi  og  Evner  i  Evangeliets 
Tjeneste  og  efterleve  dets  Lærdomme,  da  vil  hans  Sind  blive 

oplyst,  og  han  vil  modtage  Kraften  til  at  bringe  sig  selv  i  Har- 
moni med  alle  de  herlige  Tilkendegivelser  af  guddommelig 
Sandhed,  saaledes  som  de  er  lagt  for  Dagen  i  Naturens  store 
Skaberværk  og  i  Mennesket  selv.  Dersom  dette  gøres,  og  Men- 
nesker vil  leve  af  ethvert  Ord,  der  udgaar  af  Guds  Mund,  da 
vil  den  Helligaand  være  en  daglig  Ledsager  og  himmelsk 
Glæde  vil  fylde  Sjælen.  Livet  vil  være  værd  at  leve. 


AT  SLIDES  ELLER  RUSTE  OP. 

Der  er  et  gammelt  Ord,  som  siger,  at  »det  er  bedre  at  slides 
op  end  at  ruste  op«,  og  som  alle  gamle  Ord  anføres  det  ofte 
som  et  sidste  Argument  for  dermed  ligesom  at  understrege  en 
fremsat  Anskuelse,  idet  man  gaar  ud  fra,  at  Sandheden  af  en 
Tanke  fremsat  i  et  saadant  gammelt  og  kendt  Udtryk  maa 
være  uomstødelig. 

Ord  eller  Talemaader,  gamle  ofte  benyttede  Eksempler  eller 
Illustrationer,  kan  være  slaaende  eller  betegnende  og  i  ypper- 
lig Grad  stotte  en  eller  anden  fremsat  Tankeretning  eller  Me- 
ning, og  Anvendelsen  af  en  saadan  af  alle  anerkendt  Maksime 
kan  ofte  erstatte  en  længere  Forklaring  og  i  faa  Ord  udtrykke 
en  bestemt  Anskuelse. 

Naar  Talen  er  om  Arbejdets  Velsignelser,  om  Modgangs- 
og  Besværligheders  opdragende  Karakter  og  Nødvendigheden 
af  gennem  Kamp  at  naa  til  Sejr,  da  har  man  ofte  hørt  denne 
Sætning  benyttet:  Det  er  bedre  at  slides  op  end  at  ruste  op. 
Det  har  sikkert  nok  sin  Rigtighed,  at  det  er  bedre  —  for  Men- 
nesker, thi  her  drejer  det  sig  jo  om  Mennesker;  men  hvorfor 
er  det  bedre?  Hvis  der  med  det  sidste  Ord  »op«  menes  Til- 
intetgørelse eller  Død,  da  kan  det  jo  være  ligemeget,  om  et 
Menneske  slides  op  eller  ruster  op;  Resultatet  bliver  i  begge 
Tilfælde  det  samme.  Der  maa  høre  noget  mere  til. 

Sagen  er,  at  denne  Sætning  er  ufuldstændig  —  det  er  kun 
den  halve  Sandhed,  thi  Resultatet  for  et  Menneskes  Vedkom- 

mende  er  ikke  ens  i  begge  Tilfælde.  Det  er  bedre  for  et  Men- 
neske at  slides  op  end  at  ruste  op,  thi  at  slides  op  betyder  Liv, 
men  at  ruste  op  er  Dod. 

Et  Stykke  Værktøj  af  Staal,  for  Eksempel  en  Sav,  er  blevet 
til  i  den  Hensigt  at  blive  benyttet  af  Mennesker  til  Udførelsen 
af  Arbejde  —  til  at  save  med.  Den  opfylder  Hensigten,  men 
ved  daglig  Brug  bliver  den  slidt,  Bladet  bliver  tyndere  og 
smallere,  og  tilsidst  brækker  det.  Saven  kasseres  —  den  er 
slidt  op. 

Paa  den  anden  Side,  hvis  den  hængte  i  Skuret  uden  at  blive 
brugt,  vilde  Rust  samle  sig  paa  den  og  æde  sig  ind  i  Staalet 
og  efterhaanden  gøre  den  værdilos  som  Sav  —  den  bliver  og- 
saa  kasseret. 

Resultatet  er  i  begge  Tilfælde  det  samme  for  Savens  Ved- 
kommende, og  derfor  er  Sætningen  mangelfuld,  naar  det 
drejer  sig  om  Værktøj. 

Men  naar  det  drejer  sig  om  Mennesker,  da  gør  der  sig  noget 
helt  andet  gældende.  At  blive  slidt  op  eller  at  faa  Lov  til  at 
ruste  op  var  i  begge  Tilfælde  Død  for  Saven.  At  den  ene 
Maade  at  do  paa  skulde  være  bedre  for  Saven  end  den  anden, 
lader  sig  ikke  paavise.  Men  for  Mennesker  gælder  en  anden 
Lov:  Virksomhed  er  Liv,  Uvirksomhed  er  Dod. 

Naar  Sætningen  »at  slides  eller  ruste  op«  anvendes  paa 
Mennesker,  saa  tænkes  der  paa  Arbejdets  Slid.  Om  den  gamle, 
krumbøjede  Mand,  der  hele  sit  Liv  har  arbejdet  haardt,  indtil 
han  ikke  orkede  mere,  om  ham  siges  det:  Han  er  slidt  op,  men 
det  er  bedre  end  at  ruste  op.  Det  er  det,  men  ikke  paa  den 
Maade,  som  man  i  Almindelighed  mener;  thi  Udtrykket:  Han 
er  slidt  op,  minder  alt  for  meget  om  Saven,  der  ikke  kunde 
mere  og  derfor  blev  kasseret. 

Lad  os  tænke  os,  at  en  Sav  bliver  givet  til  en  ung  Mand,  der 
skal  lære  Snedkerhaandværket,  saa  er  der  for  hans  —  ikke 
for  Savens  —  Vedkommende  stor  Forskel  paa,  om  Saven  sli- 
des eller  ruster  op.  Dersom  den  slides  op  ved,  at  han  bruger 
den  og  arbejder  med  den  Dag  for  Dag,  til  den  ikke  kan  mere, 

da  har  han  lært  at  save,  at  bruge  dette  Værktøj  efter  alle 
Kunstens  Regler,  og  han  kan  udføre  nøjagtigt  og  samfunds- 
nyttigt Arbejde,  hvorved  han  kan  erhverve  sig  og  sin  Families 
Underhold  samtidig  med,  at  han  yder  et  værdifuldt  Bidrag  til 
Samfundets  Udvikling.  Men  lader  han  Saven  ruste  op,  saa  vil 
det  sige,  at  han  ikke  lærer  at  gøre  Brug  af  den  og  forspilder 
sin  Læretid,  saaledes  at  han  ikke  kan  gøre  det  Arbejde,  der 
hører  hans  Haandværk  til,  og  derfor  ikke  kan  faa  en  Haand- 
værkers  Løn,  hvilket  igen  vil  sige,  at  han  daarligere  kan  for- 
sørge sin  Familie  og  kommer  til  at  staa  paa  et  lavere  Trin  i 
Samfundet. 

Vort  Legeme  er  et  saadant  Værktøj  for  vor  Aand.  Denne 
Aand,  det  vil  sige  os  selv,  var  til  før  dette  Legeme;  vi  gennem- 
gik en  Udvikling,  gjorde  visse  Skridt  fremad  paa  den  Bane, 
der  skal  gøre  os  lig  vor  Fader.  Vi  naaede  rimeligvis  saa  langt 
frem,  som  det  for  hver  især  af  os  var  muligt  i  Forudtilværel- 
sen.  Det  næste  Skridt  var  at  blive  iført  et  Legeme  og  at  lære 
at  bruge  dette,  thi  deraf  afhænger  vor  fremtidige  Lykke,  vor 
fremtidige  Udvikling  og  Opadskriden.  Naar  Aand  og  Element 
(Legemet)  er  uadskilleligt  forenede,  siger  Skriften,  modtager 
de  en  Fylde  af  Glæde.  Der  er  noget  mere  for  os  at  udfore  for 
at  blive  Gud  lig  end  blot  dette  at  være  til.  At  modtage  en  Fjelde 
af  Glæde  bestaar  i  at  kunne  virke,  handle,  skabe,  forøge  — 
paa  samme  Maade,  som  en  Haandværkers  »Fylde  af  Glæde« 
bestaar  i  at  kunne  udføre  værdifuldt,  lønnende  Arbejde.  Og 
ligesom  Saven  er  værdiløs  uden  en  øvet  Haand  til  at  styre 
den,  saaledes  er  Legemet  værdiløst,  dødt,  uden  en  Aand.  Men 
dersom  Aanden  ikke  over  sig  i  Brugen  af  Legemet,  da  vil  den 
aldrig  blive  i  Stand  til  at  udføre  det  Arbejde,  som  kun  kan 
udføres  ved  Hjælp  af  dette  Værktøj. 

Derfor  har  Gud  et  Legeme,  og  derfor  blev  Jorden  skabt  og 
vi  sendt  hertil,  at  vi  ogsaa  kunde  modtage  et  Legeme  og  lære 
at  bruge  det.  Aanden  var  rimeligvis  fuldvoksen,  da  den  kom 
til  Jorden;  den  kunde  sikkert  baade  bevæge  sig  frit  omkring, 
tale,  tænke  og  handle  som  Aand,  men  hvor  hjælpelos  er  den 

ikke,  naar  den  fødes  til  Verden,  endnu  mere  hjælpeløs  end 
den  Dreng,  der  forste  Gang  faar  en  Sav  i  Haanden.  Aanden 
maa  lære  at  bruge  Legemet,  lære  at  gaa,  tale  og  tænke  med  og 
igennem  Legemet,  og  naar  dette  er  lært,  er  den  i  Stand  til, 
med  Legemet  som  Redskab,  at  udføre  saadanne  Ting,  som  den 
ikke  kunde  udføre  uden  dette.  Derfor,  at  bruge  Legemet,  at 
udvikle  det  og  gore  det  føjeligt  og  bojeligt  for  Aanden,  det  er 
Betingelsen  for  fremtidig  »Glæde«,  naar  Aanden  i  Opstandel- 
sen skal  modtage  sit  Legeme  igen.  Og  har  Aanden  ikke  lært 
at  bruge  sit  Legeme,  da  maa  den  lære  det  i  Opstandelsen,  thi 
det  maa  læres.  Hvor  stemmer  dette  ikke  med  den  Udtalelse 
af  Profeten  Joseph  Smith  om,  at  Børn,  som  lægges  i  Graven 
i  den  spæde  Alder,  vil  blive  oprejste  i  det  spæde  Legeme  og 
givet  til  deres  Moder  —  eller  til  en  Moder  —  der  kan  pleje  og 
opdrage  dem,  som  hun  plejede  og  opdrog  sine  Born  her  paa 
Jorden,  lære  dem  at  gaa,  at  tale  og  tænke  gennem  Legemet. 

Og  har  et  Menneske  misbrugt  eller  forsømt  sit  Legeme,  ladet 
det  ruste  op,  ja  da  kan  vi  jo  fore  Analogien  med  Saven  videre: 
Hvis  Lærlingen  ikke  øver  sig  i  Brugen  af  sit  Værktøj,  vil  han 
ikke  kunne  blive  Svend  —  han  maa  nøjes  med  at  være  Ar- 
bejdsmand. Han  sætter  sig  selv  ned  i  en  lavere  Rang-  og  Løn- 
klasse; han  maa  nøjes  med  en  mindre  Ophøjelse,  thi  Op- 
højelse bestaar  ikke  i  at  være,  men  i  at  kunne. 

Derfor,  den  krumbøjede  Mand,  hvis  Legeme  ifølge  Naturens 
Orden  ikke  er  i  Stand  til  at  tjene  hans  Aand  længere,  er  i 
samme  Stilling,  som  Snedkeren,  hvis  Sav  er  slidt  op,  han  kan 
ikke  arbejde  længere.  Men  naar  han  faar  en  ny  Sav,  maaske 
skarpere  og  haardere  end  den  foregaaende,  da  kan  han  gøre 
fuldt  Brug  af  den.  Naar  dette  Menneske  modtager  sit  op- 
standne og  herliggjorte  Legeme,  da  er  han  i  Stand  til  at  skride 
fremad,  til  at  »modtage  en  Fylde  af  Glæde«  —  den  hojeste 
Ophøjelse,  fordi  han  tilfulde  har  lært  at  bruge  Legemet.  Men 
den  anden,  der  lod  det  ruste  op,  vil  ikke  modtage  en  Fylde 
af  Glæde. 

Derfor  er  Arbejde,  Virksomhed,  Uddannelse  en  Velsignelse; 


76 


og  Lediggang,  Dovenskab  og  Uvidenhed  en  Forbandelse.  Virk- 
somhed er  Liv,  Uvirksomhed  er  Dod.  Ophøjelse  og  Salighed 
bestaar  i  at  ville  og  at  kunne  —  at  have  Maal  for  Øje  og  at  naa 
op  til  dem,  med  andre  Ord:  Mulighed  for  evig,  Fremadskriden. 
Men  forsømmer  vi  Lejligheden,  spilder  vi  vor  Læretid  saa- 
ledes,  at  vi  ikke  lærer  at  bruge  vort  Værktøj,  eller  gor  det 
mere  eller  mindre  ubrugeligt  ved  at  save  i  Som  —  overtræde 
Livets  Love  —  da  betyder  det  evig  Stillestaaen,  hvilket  er 
Stagnation,  Dod.  j  5  // 


MISSIONSNYHEDER. 

FORAARSKONFERENCERNE  vil  i  Aar  blive  afholdt  som 

folder* 

I  Aalborg      Sondag  den  12.  April. 

I  Aarhus  »  »     19.       » 

I  Kobenhavn     »  »     26.       » 

Konferencepræsidenterne  anmodes  om  at  træffe  alle  for- 
nødne Forberedelser  for  Afholdelsen  af  de  med  Konferencen 
forbundne  Moder  i  god  Tid  og  have  dem  bekendtgjort  og  Mis- 
sionspræsidenten  underrettet.  Hvis  Møder  i  de  mindre  Grene 
kan  arrangeres  i  Konferenceugen,  vil  dette  være  meget  at 
ønske. 

FORFLYTTELSE.  Ældste  Allan  O.  Johnson,  der  kom  til 
Kobenhavn  fra  Sverige  i  Oktober  1924  og  efter  gentagne  For- 
søg blev  nægtet  Opholdstilladelse  i  Sverige,  blev  efter  eget 
Ønske  overført  fra  den  svenske  til  den  engelske  Mission.  Han 
forlod  Kobenhavn  den  26.  Januar  1925. 

ANKOMST  OG  BESKIKKELSE.  Ældsterne  Heber  J.  Chri- 
stiansen fra  Monroe,  Utah,  og  Hugo  D.  Jørgensen  fra  Rigby, 
Idaho,  ankom  til  København  den  10.  Februar  for  at  virke  som 
Missionærer  i  Danmark.  De  er  beskikkede  til  at  virke  henholds- 
vis i  Aalborg  og  Aarhus  Konference.  John  S.  Hansen, 

Missionspræsident 

ER  DET  UMAGEN   VÆRD. 

(Af  Dr   Thomas  L.  Martin  i  »Imp.  Era«.) 

Dersoin  vi  for  en  lille  Stund  vilde  afsondre  os  selv  fra 
Mængden,  tage  et  godt,  fast  Tag  i  vore  Skuldre  og  skubbe  os 
selv  op  imod  Væggen  og  med  et  gennemborende  Blik  se  os 
selv  ind  i  Øjnene  og  sige:  Hvad  er  du  her  for?  Hvad  er  du 
egentlig?  Betyder  du  noget  i  Verden?  Bygger  du  paa  den  rig- 
tige Grundvold  —  Tro  paa  Gud  og  paa  hans  Son  Jesu  Kristi 
Evangelium?  Er  du  en  Snylter  paa  Samfundet?  Giver  du  noget 
tilbage  til  Verden  i  Stedet  for  det,  du  har  modtaget  fra  den? 
Dersom  vi  vilde  gore  dette  en  Gang  imellem,  vilde  vi  have  en 
lykkeligere  Verden.  Vi  vilde  have  Mennesker,  der  i  ethvert  af 
deres  Foretagender  vilde  lægge  Kraft  og  Energi  for  Dagen. 
Mennesker,  der  faar  Verden  til  at  vige  til  Side,  fordi  de  ser 
stort  paa  Livet,  véd,  hvor  de  gaar  hen,  og  fordi  de  har  Tillid 
til  Kristi  Lotte:  »Beder  om  hvad  som  helst  I  ville,  og  det  skal 
blive  eder  til  Del.« 

Unge  Mand,  er  det  Umagen  værd?  Er  det  værd  at  prøve? 
Kan  vi  ikke  faa  Tag  i  vore  indre  Kræfter,  forogede  gennem 
vor  Herre  Jesu  Kristi  Liv  og  Inspiration,  uden  hvilken  vi  intet 
formaar,  og  gore  Brug  af  dem  til  Gavn  for  os  selv  og  vore 
Medmennesker?  Kun  dersom  vi  gør  dette,  vil  vort  Liv  have 
Værdi.  Undtagen  naar  vi  udforer  vor  Part,  for  at  Samfundet 
kan  undgaa  unodvendig  Sorg,  naar  hvert  Medlem  arbejder 
lil  det  yderste  for  at  gore  Mennesker  lykkelige,  hvor  enhver 
Lejlighed  til  at  blive  noget  af  Betydning  ikke  forsommes,  og 
hvor  det  af  vor  Frelser  givne  Eksempel  er  Dagens  Orden  - 
undtagen  vi  gor  dette,  vil  vi  ikke  have  udrettet  noget  af  Værdi, 
og  der  er  Mulighed  for,  at  vi  vil  blive  sat  i  Klasse  med  Snyl- 
terne, der  tager  alt,  men  giver  intet  i  Stedet. 

Vi  beundrer  ofte  Fortidens  store  Mænd  for  de  Bedrifter, 
de  har  udfort.  Disse  er  saadanne,  som  gjorde  Brug  af  enhver 
Lejlighed,  der  viste  sig  paa  deres  Vej.  Enhver  af  deres  Hand- 
linger er  Vidnesbyrd  om,  at  deres  Liv  havde  Opgaver  og  Maal. 

Kolumbus  er  et  ypperligt  Eksempel.  Nephi  meddeler  os  i 
Mormons  Bog,  at  han  saå  »iblandt  Hedningerne  en  Mand,  som 
var  adskilt  fra  mine 'Brødres  Sæd  ved  de  mange  Vande;  og 
jeg  saå,  at  Guds  Aand  kom  ned  og  virkede  paa  Manden;  og 
han  for  hen  over  de  mange  Vande,  lige  til  mine  Brodres  Sæd, 
som  var  i  det  forjættede  Land.«  Denne  »Mand  blandt  Hed- 
ningerne« var  Kolumbus,  som  ogsaa  i  Historien  omtales  som 
en,  der  trøstede  »sig  med  den  Tanke,  at  han  var  et  i  Forsynets 
Hænder  udvalgt  Redskab  til  at  udbrede  Kristendommen.«  Vi 
underrettes  endvidere  om,  at  han  erklærede,  at  hans  Opdagel- 
ser var  gjort  under  Inspirationens  Indflydelse,  hvilket  stem- 
mer med  Udtalelsen  i  Mormons  Bog  og  viser  hans  Afhængig- 
hed af  Herrens  Aand,  der  laa  til  Grund  for  hans  Beslutning. 
Han  havde  tilbragt  sit  Liv  i  Aktivitet,  og  da  han  var  besjælet 
af  Ønsket  om  at  anvende  sine  Evner  paa  bedste  Maade,  var 
han  rede  til  at  udføre  noget.  Visse  Hindringer  blev  lagt  i 
Vejen  for  hans  Landsmænds  Handelsforbindelser  med  Indien, 
hvilket  nødvendiggjorde  Opdagelsen  af  en  ny  Rute  til  Indien. 
Han  gjorde  den  dristige  Paastand,  at  han  kunde  komme  til 
Indien  i  Østen  ved  at  sejle  mod  Vest.  Det  krævede  Mod  og 
Viljekraft.  Det  krævede  en  Slags  Maalbe  vidsthed,  der  kende- 
tegner alle  Mænd  med  en  Mission  at  udføre,  at  fremkomme 
med  en  saadan  Paastand  og  være  villig  til  at  virkeliggøre  den. 
»Hvor  tør  noget  Menneske  vove  sig  ud  paa  det  aabne  Hav, 
hvor  Kæmpeøgler  og  andre  Uhyrer  snart  vil  fortære  ham? 
Desuden  er  Jorden  flad,  og  man  vil  sikkert  styrte  ned  i 
ukendte  Regioner  og  lide  en  Død  saa  frygtelig,  at  den  ikke  kan 
beskrives.  Kolumbus,  du  maa  være  vanvittig,«  lød  det  fra  alle 
Sider.  Men  uforknyt  vedblev  han  at  stræbe  mod  sit  Maal.  Han 
besogte  Kongen  og  Dronningen  af  Spanien  for  at  erhverve  sig 
deres  Tilladelse  til  Turen.  Svaret  var  Nej.  Han  gentog  sit  Be- 
søg hvert  Aar  syv  Aar  i  Træk.  Han  henvendte  sig  til  Konge- 
huset i  England,  men  med  lige  saa  daarligt  Resultat.  Hans 
Anstrengelser  bar  imidlertid  Frugt  tilsidst.  Med  tre  Skibe  og 
Hundrede  Mands  Besætning  begav  han  sig  ud  paa  de  ukendte 

Have,  hvor  alle  Slags  Farer  ventede  ham  og  hans  Mænd. 
Tusinder  af  Mile  fra  Land,  under  ukendte  Himmelstrøg  og 
med  Mænd,  der  tabte  Modet,  var  hans  Svar  til  alle  Sporgs- 
maal:  »Sejl  videre.«  Hans  Mænd  knurrede,  i  mange  Dage 
havde  de  ikke  set  Land.  Datidens  Idéer  med  Hensyn  til  det 
ukendte  Havs  Gru  var  øverst  i  deres  Tanker,  men  Kolumbus 
havde  kun  en  Tanke:  Sejl  videre.  Vildfaren  paa  det  mægtige 
Dyb,  med  Besætningen  tryglende  om  at  vende  tilbage,  med 
Haabet  tabt,  var  der  kun  en  Tanke,  der  kunde  faa  Plads  i 
denne  modige  og  inspirerede  Mands  Hjerne,  som  han  stod  der 
i  Skibets  Forstavn  og  stirrede  bekymret  frem  for  sig:  Sejl 
videre.  Et  saadant  Mod  kan  ikke  unclgaa  at  bringe  Resultater; 
en  saadan  Maalbevidsthed  er  sikker  paa  sin  Løn.  Efter  en  af 
de  mørkeste  Nætter  paa  denne  Rejse  blev  hans  Mod  og  Ban- 
ner belønnet.  Han  gav  den  tvivlende  Verden  dens  Svar.  Han 
gav  den  kæmpende  Yngling  Haab.  »Han  vandt  en  Verden; 
han  gav  til  den  Verden  en  af  dens  største  Lektier:  Sejl  videre.« 
Med  et  saadant  Forbillede  er  denne  Lektie  en  Ansporelse  til 
enhver.  Den  fylder  Mennesker  med  Ønsket  om  at  leve  et  nyt- 
tigt Liv.  Han  udførte  sin  Mission,  og  vi  høster  Fordelene  af 
hans  Arbejde.  Hvem  véd,  om  ikke  Lejligheden  til  at  udfore 
noget,  der  vil  leve  evigt,  ogsaa  vil  blive  vor?  Verden  er  stor 
og  dens  Problemer  er  mangfoldige.  Den  raaber  overalt  paa 
Mænd.  Vil  vi,  kan  vi  følge  Kaldet?  Lad  os  være  vor  Mission  i 
Livet  bevidst.  Lad  os  forstaa,  at  der  trænges  til  Hjælp  og  Ar- 
bejde i  denne  kæmpende  Verden.  Da  vil  vi  med  Kraft  og  Mod 
gøre  Brug  af  vor  Lejlighed  og  betale  den  Gæld,  vi  skylder 
Herren  og  de  Mennesker,  der  har  gjort  saa  meget  for  os  ved 
at  ofre  deres  Evner  og  Kræfter  for  Verdens  Fremgang. 


Den,  der  undskylder  sig  selv  for  sine  egne  Forseelser,  vil 
altid  befinde  sig  i  Overtrædelse. 

Det  er  svært  for  dig  at  blive  misundt  og  kritiseret,  men  det 
er  ligefremt  farligt  for  dig  at  blive  rost  fra  alle  Sider. 


80 
EJ  SVAR  ENDNU? 

(Mel:  »Sometime,  Somewhere«.) 
Deseret  Songs  Nr.  25G. 

Ej  Svar  endnu?  paa  Bonnen,  du  har  bedet 
Ydmygt  og  tillidsfuldt  de  mange  Aar? 
Svækkes  din  Tro  hos  dig,  formorkes  Haabet? 
Tror  du  forgæves  var  din  stille  Graad? 
Sig  ej,  at  Fader  ej  til  dig  ser  ned  — 
:,:   Din  Bon  skal  blive  hort,  en  Gang,  et  Sted.  :,: 

Ej  Svar  endnu?  og  da  du  forst  fremførte 
Dette  dit  Ønske  i  en  Bon  til  Gud, 
Det  syntes,  som  der  ej  var  Tid  at  sporge, 
Og  Svar  du  vented,  for  du  fik  talt  ud. 
Om  Aar  er  svundne  hen  bliv  trofast  ved, 
:,:  Gud  vil  dig  bonhøre,  en  Gang,  et  Sted.  :,: 

Ej  Svar  endnu?  Nej,  sig  ej  ubesvaret; 
Maaske  din  Del  er  ej  tilfulde  gjort. 
Guds  Svar  begyndte,  da  din  Bon  blev  ytret, 
Og  Gud  fuldender,  hvad  han  har  begyndt. 
Hvis  du  har  Herrens  Aand  og  Troens  Fred, 
:,:   Da  kommer  du  til  ham,  en  Gang,  et  Sted.  :,: 

Ej  Svar  endnu?  Tro  maa  tilsidst  bonhores, 
Thi  den  paa  Klippegrunden  har  sin  Fod. 
I  Storm  og  Sogang  Bonnen  aldrig  rokkes 
Og  vakler  ej  for  Lyn  og  Tordenbrag. 
Den  véd,  Almagtens  Gud  er  Kærlighed, 
:,:   Og  raaber:  »Det  skal  ske,  en  Gang,  et  Sted.«  :,: 

J.  S.  H. 

